Pentti Pilve

**Pentti Pellervo ”Peni” Pilve** (20. maaliskuuta 1944 Turku – 7. syyskuuta 2025 Tampere) oli suomalainen mainonnan suunnittelija ja graafinen suunnittelija. Hän toimi mainostoimistoissa sekä art directorina että copywriterina. Pilven maalauksia on ollut esillä muun muassa Tampereen taiteilijaseuran 32. ja 33. vuosinäyttelyissä ja Suomen Kuvataidejärjestöjen liiton (SKjL) vuosinäyttelyssä, sekä KYART-ryhmän näyttelyissä 1966, 1967 ja 1969. Mikkelin kuvitustriennaalessa hänen töitään on ollut esillä 1987, 1990 ja 1999.

Pilve opiskeli Helsingin kauppakorkeakoulussa 1965–1968 ja Markkinointi-instituutissa (MAT 1968). Hän kuului päätoimittajana ja taittajana kauppakorkeakoulun ylioppilaskunnan Kyriiri-lehden toimituskuntaan 1966–1968. 

## Ura
Pilve oli 1960-luvun alussa kesäaikoina mainostoimistossa juoksupoikana. Varsinaisen uransa hän aloitti 1962 Tampereella mainostoimittajana ensin Tammermainoksessa ja 1964 Menekkimainonnassa. Vuosina 1968–1972 Pilve työskenteli suunnittelijana mainostoimisto Sekissä. Vuonna 1972 hän oli mukana perustamassa Creator Oy -mainostoimistoa. Vuonna 1982 Pilve ja hänen yhtiökumppaninsa myivät Creatorin Salomaa-yhtiöille, jossa Pentti Pilve jatkoi työtään toimiston luovana johtajana ja toimitusjohtajana sekä sittemmin Creator-Greyn hallituksen puheenjohtajana ja luovana suunnittelujohtajana vuoteen 2002. Pilvellä oli Brandictor-niminen yritys vuosina 2002–2019.

Pilve oli 1980- ja 1990-luvuilla tunnetuimpia suomalaisia suunnittelijoita. Hänen julisteitaan on Lahden, Brnon, Varsovan, Meksikon ja Toyamanin (Japani) julistetaiteen museoiden kokoelmissa. Hänen töitään on julkaistu markkinoinnin ja mainonnan vuosikirjoissa ja hänen kirjoituksiaan alan julkaisuissa mm; Vuoden huiput , Epica, Eurobest, Photographis, Lürzer´s Archive. Tampereen TR1-taidehallissa hän juhli 50-vuotista mainosmiesuraansa graafisen suunnittelunsa ”Mielikuvituksia”-näyttelyssä vuonna 2012. 

## Toiminta mainosyhteisössä
Suomen Myynti- ja Mainosyhdistyksen (SMMY, nyk. MARK) Mainostaja-lehden toimitussihteerinä Pilve toimi 1969–1971. Hän esiintyi koulutusohjelmissa ja seminaareissa – esimerkiksi Idea M71-päivät , Idea M81- ja Idea M87-päivät, ArtDirector seminaari 1983, Museoliiton seminaari 1982, Vähittäiskaupan Keskusliiton Erikoiskaupan päivät 1983.

Pilve toimi monien kansainvälisten mainoskilpailujen tuomaristojen jäsenenä, kuten Cresta International Advertising Awardsin (IAA)  Grand Juryssa 1993–2001 sekä London International Advertising Awardsin (LIAA nyk. LIA) juryssa 1987–1999. Hän oli tuomarina myös kotimaisissa mainosalan kilpailuissa, kuten Vuoden huiput -kilpailun tuotantohyöhykemainonnan tuomariston puheenjohtajana 1980, käyttögrafiikan tuomariston puheenjohtajana 1982 sekä koko kilpailun ylituomarina 1990. Vuoden huiput -kilpailun graafisen ilmeen, julkistusmateriaalit sekä vuosikirjan hän suunnitteli ja teki vuonna 1983. Hän suunnitteli ja toteutti Matti Larreksen kanssa Mainostoimistojen liiton ensimmäisen rekrytointikampanjan 1980.  Pilve oli Markkinoinnin, teknologian ja luovuuden liiton (MTL) kunniajäsen.

## Suunnitteluprojekteja
Pilven suunnittelutöitä olivat esimerkiksi Museoliitolle lahjoituksena tehty Vuoden paras kampanja 1986 "Museot eivät ole pölyisiä. Ajatukset saattavat olla." Kilpailun tuomaristo sanoi tästä mm.: "Älyllinen helmi. Samanlaista ei valitettavasti saa rahalla, se syntyy vain ajattelemisen ja tekemisen nautinnosta." Nokian Paperin kansainvälisen markkinoinnin kampanjakonsepti ”It´s only paper but it has life and style by Nokia.” on palkittu vuosien ajan. Pilven muita yritysidentiteetin rakentamiseen ja brändäykseen liittyviä tunnettuja brändejä ovat muun muassa Embo, Emilia ja Luonnonystävän tuotteet, Teboil, Moilas-leipomo, Tekniset, Oy Lohja Ab, Tamglass (nykyinen Glaston), Škoda, A-lehtien MediaFinlandia-mainoskilpailu sekä Honka. Pentti Pilve työskenteli uransa aikana lähes kahdellesadalle yritykselle useilla eri toimialoilla; kosmetiikasta raskaaseen teollisuuteen.

## Palkintoja

* Vuoden Huiput; Kultahuippu 1984, 1985. Erikoispalkinnot 1984, 1985, 1996. Hopeahuippu 1983, 1992. Kunniamaininta 1981, 1983, 1986, 1987, 1990, 1996. Vuoden Huiput kirjoissa yhteensä 50 työtä.
* International Advertising Festival of New York; Grand Award 1989 ja 1992. Kultamitalit 1986, 1987, 1989, 1992. Hopeamitalit 1989, 1990, 1991, 1992, 1994. Kunniakirjoja 15 kpl.
* London International Advertising Awards, LIAA; Grand Award 1991. WinnerTrophy 1986, 1987, 1991. Kunniakirjat 1987, 1988 (2), 1989, 1990 (2), 1991, 1992, 1993 (3), 1997.
* Clio; Kunniakirjoja 1994 (2). 
* Cresta; Kunniakirjoja 1993, 1994. 
* AD Club of Europe; Kunniakirja 1993. 
* Golden Award of Montreux; Kultaa 1994, Kunniakirjoja 1991 (3). 
* Premio Europeo Rizzoli; SilverTrophy 1970.
* Eurobest; Winner 1990, 1992. Kunniakirjat 1989, 1990, 1991.
* Epica; Winner 1987, 1989. Kunniakirjat 1987, 1989 (2), 1993.
* The Art Directors Club Merit Awards; 1987, 1988, 1989, 1991. 
* Kultajyvä-kilpailu; Kultajyvä 1969 (3), 1971, 1979, Hopeajyvä 1969, 1984, 1985.
* Vuoden Parhaat Julisteet; Voittaja 1971, 1985. Kunniakirjat 1983, 1986.
* Kärkikolmikko, Hopeinen Kärki 1990. 
* Neliväripaletti 1987. 
* Klaffi kunniakirjat 1972 (2). 
* Kansainvälisen Mainonnan Kilpailun voitto 1997. 
* Vuoden Paras Kampanja 1977, 1997. 
* The Brno Biennal hopeamitali 1990. 
* Warsaw International Poster Biennale kunniakirja 1986.
* MTL:n Kultasulka-kirjoituskilpailussa Kultasulka 1986 ja Hopeahöyhen 1989
* A-lehdet Oy:n MediaFinlandia, 1995–2005 Kunniapalkinto 2005

## Teokset
* 
* 

* Sanan voimalla, toimittanut Pentti Pilve Creator Oy, kustantaja A-lehdet Oy, Helsinki 1982, 
* Taidekeskus Retretin julkaisut 1989 - 1990, toimituskunnassa graafinen muotoilija Pentti Pilve, Svensk For 
* Japanin taide. Japanese Art , Clifton Karhu 
* Wallcoverings over the years, toimituskunta Mari De Kort, Markku Teittinen, Pentti Pilve, Oy Kyro Ab, 1989, 
* Kyröskoski Kyrofors, toimituskunta Risto Kari, Matti Ruotsalainen, Pentti Pilve, Oy Kyro Ab, 1988, 

* Kirje kotiin, partiolippukunta Harjun Veikot 50 vuotta, toimituskunnan jäsen graafinen muotoilu Pentti Pilve, 2000, 

## Lähteet

## Aiheesta muualla
* Muistokirjoitus ''Aamulehdessä'' 21.10.2025.